Auðmenn tengdir skattaskjólum eiga í 1.300 íbúðum gegnum GAMMA Dagar fjárfestingarfélagsins GAMMA eru senn taldir í núverandi mynd . Einungis eru 9 starfsmenn eftir hjá fyrirtækinu en árið 2017 voru þeir 35 . Félagið stýrir hins vegar enn meira en 100 milljarða króna eignum , meðal annars 50 milljarða króna leigufélagi sem leyndarmál er hverjir eiga . Milljarðar og menningGAMMA var með um 140 milljarða króna í stýringu þegar mest lét og gerði forstjórinn Gísli Hauksson mikið út á að fyrirtækið væri menningarlegt og voru gamlar bækur á skrifstofu félagsins gjaran í bakgrunni þegar myndir voru teknar af honum . Mynd : b'Styrmir K \ xc 3 \ xa 1 ri' Hvaða fjárfestar það eru sem eiga nærri 1.300 íbúðir í útleigu í gegnum Almenna leigufélag sjóðstýringarfyrirtækisins GAMMA liggur ekki og hefur aldrei legið fyrir . Hluthafalisti félagsins er ekki opinber þar sem sjóður í stýringu GAMMA , Almenna leigufélagið eignarhaldssjóður , þarf ekki að opinbera hluthafaupplýsingar um endanlega eigendur sjóðsins frekar en aðrir sambærilegir sjóðir . Almenna leigufélagið skilaði tæplega 400 milljóna króna rekstrarhagnaði í fyrra en hagnaðurinn var tæplega 1.500 milljónir króna árið áður , 2017 . Hagnaður félagsins er tilkominn vegna bókfærðra hækkana á fasteignaverði og mismunarins á leigutekjum Almenna leigufélagsins og kostnaði félagsins við rekstur og fjármögnun sína . Fjármagnskostnaður Almenna leigufélagsins jókst um ríflega 250 milljónir króna á milli áranna 2017 og 2018 þegar hann var ríflega 2 milljarðar króna . Niðurstaðan er því : Almenna leigufélagið hefur hagnast á hækkun húsnæðisverðs á höfuðborgarsvæðinu sem og á leigugreiðslum þeirra um 1.300 aðila sem eiga í viðskiptum við það , þótt hagnaðurinn sé reyndar ...